stanford-oval/wikipedia huggingface dataset:
ג'יישון טייט
קריירת משחק במכללות

בליגת המכללות שיחק טייט באוניברסיטת המדינה של אוהיו. בשנתו הראשונה קלע 8.8 נקודות והוריד 5 ריבאונדים למשחק. הממוצעים שלו טיפסו ל-12.1 נקודות ו-5.5 ריבאונדים החל מהשלב שבו תפס מקום קבוע בחמישייה, לראשונה ב-22 בינואר 2015, במשחק מול אוניברסיטת נורת'ווסטרן. טייט נבחר בשנתו הראשונה לחמישיית האול-פרשמן של הביג טן (המקבילה לחמישיית הרוקיז ב-NBA). למרות גובהו 1.93 מ' שלרוב מהווה את גובהם של גארדים, שיחק טייט לעיתים בעמדת הסנטר בקבותו אוהיו סטייט, שבה הכוכב והרכז היה דיאנג'לו ראסל, באותו הגובה. בשנתו השנייה רשם ממוצעים של 11.7 נקודות, 6.4 ריבאונדים ו-1.5 אסיסטים. את שבעת המשחקים האחרונים בעונה החמיץ בשל פציעה בכתף. בשנתו השנייה והשלישית זכה ב"אזכור כבוד" בהקשר לחמישיות העונה. בשנתו השלישית, הוביל את אוהיו סטייט בנקודות עם 14.3 נקודות למשחק, כשהוא לוקח על עצמו את האחריות ההתקפית לאחר פציעתו של קייטה בייטס-דיופ. לקראת סוף עונתו השלישית, שקל טייט לפרוש מכדורסל ולעבור לקבוצת הפוטבול של אוהיו סטייט. הוא תיאר סיטואציה שבה השחקנים בחדר ההלבשה רצו לוותר על העונה ולא להשתתף בטורניר ה-NIT (אנ'). בעקבות שיחת שכנוע עם מאמנו ועוזר המאמן של הקבוצה, החליט טייט להמשיך בקבוצת הכדורסל לעונתו הרביעית. בשנתו הרביעית, טייט היה קפטן-משותף של הקבוצה לצד בייטס-דיופ שחזר מהפציעה. בעונה זו קבע שיא-מכללה עם 10 נקודות מתוך 10 ניסיונות בניצחון על נורת'ווסטרן בנובמבר 2017. בעונה זו רשם ממוצעים של 12.3 נקודות ו-6.2 ריבאונדים. הוא נבחר לחמישיית האול-ביג טן השנייה בידי המאמנים ובבחירת התקשורת זכה לאזכור כבוד. טייט סיים את הקריירה באוהיו סטייט במקום ה-19 ברשימת קלעי כל הזמנים של הקבוצה, עם 1,512 נקודות.
קריירה מקצוענית

טייט נרשם לדראפט ה-NBA‏ 2018 אך לא נבחר, והצטרף לאחר מכן לקבוצת ליגת הקיץ של מילווקי באקס, אולם לא שיחק בליגת הקיץ בשל שבר באצבע בידו הימנית. ב-10 באוגוסט חתם בליגה הבלגית בקבוצת אנטוורפ ג'יינטס. ב-42 משחקים בליגה, רשם ממוצעים של 10.2 נקודות, 3.9 ריבאונדים ו-1.7 אסיסטים. בנוסף, רשם ממוצעים של 13 נקודות, 5.6 ריבאונדים ו-1.6 אסיסטים ב-24 בליגת האלופות של פיב"א. ב-22 ביולי 2019 חתם טייט בקבוצת סידני קינגס באוסטרליה. הוא רשם ממוצעים של 16.4 נקודות, 2 אסיסטים ו-5.8 ריבאונדים, ונבחר לחמישייה הראשונה של ה-NBL.
ב-26 בנובמבר 2020 חתם טייט ביוסטון רוקטס מליגת ה-NBA.
אפיון כשחקן

על אף גובהו - 1.93 מ' - טייט משחק בעמדות הסמול פורוורד והפאוור פורוורד. במהלך עונת הרוקי ביוסטון רוקטס, זכה למוניטין של שחקן הגנה מוצלח, והושווה לפי ג'יי טאקר ששיחק גם הוא בקבוצה בעמדות גבוהות יותר מהעמדות המקובלות לגובהו. ידו החזקה היא יד שמאל. הוא בעל יכולת חדירה טובה לסל ויכולת סיום טובה קרוב לסל, עם 69% דיוק סביב הטבעת.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | יוסטון | 70 | 58 | 29.2 | 0.506 | 0.308 | 0.694 | 5.3 | 2.5 | 1.2 | 0.5 | 11.3 |
| 2021/2022 | יוסטון | 78 | 77 | 26.4 | 0.498 | 0.312 | 0.707 | 5.4 | 2.8 | 0.9 | 0.5 | 11.8 |
| 2022/2023 | יוסטון | 31 | 7 | 21.8 | 0.480 | 0.283 | 0.725 | 3.8 | 2.7 | 0.7 | 0.2 | 9.1 |
| קריירה |  | 179 | 142 | 26.7 | 0.498 | 0.307 | 0.705 | 5.1 | 2.7 | 1.0 | 0.5 | 11.2 |
הערות שוליים

1 2 3  Landis, Bill (11 במרץ 2015). "Ohio State basketball: How freshman Jae'Sean Tate became a vital part of Buckeyes' present and future". The Plain-Dealer. נבדק ב-5 ביוני 2018. {{cite news}}:  (עזרה)
↑  Jardy, Adam (5 בנובמבר 2017). "Jae'Sean Tate perseveres after mom's murder when he was 8". The Columbus Dispatch. נבדק ב-28 באוגוסט 2018. {{cite news}}:  (עזרה)
1 2  Landis, Bill (20 בפברואר 2018). "Ohio State basketball: Jae'Sean Tate has given Buckeyes everything, and getting the senior season he deserved". The Plain Dealer. נבדק ב-5 ביוני 2018. {{cite news}}:  (עזרה)
↑  Helwagen, Steve (20 בפברואר 2018). "Celebrating Jae'Sean: Tate's 20 biggest games as a Buckeye". 247 Sports. נבדק ב-28 באוגוסט 2018. {{cite news}}:  (עזרה)
↑  Landis, Bill (24 במרץ 2016). "Can Jae'Sean Tate become Nigel Hayes? Why we've only seen 60 percent of Ohio State's forward". The Plain Dealer. נבדק ב-5 ביוני 2018. {{cite news}}:  (עזרה)
↑  "2015-16 All-Big Ten Men's Basketball Team" (PDF). CSTV.com. 7 במרץ 2016. נבדק ב-8 במרץ 2016. {{cite web}}:  (עזרה)
↑  "2016-17 All-Big Ten Men's Basketball Team" (PDF). CSTV.com. 6 במרץ 2017. נבדק ב-7 במרץ 2017. {{cite web}}:  (עזרה)
↑  Stacy, Mitch (18 במרץ 2018). "With new coach, Ohio State creates season to remember". Associated Press. נבדק ב-5 ביוני 2018. {{cite news}}:  (עזרה)
↑  "View the 2017-18 All-Big Ten Men's Basketball Team". Big Ten Network. נבדק ב-5 ביוני 2018. {{cite news}}:  (עזרה)
↑  Jardy, Adam (19 באפריל 2018). "Jae'Sean Tate shooting for pro career". The Columbus Dispatch. נבדק ב-5 ביוני 2018. {{cite news}}:  (עזרה)
↑  "Bucks' Jae'Sean Tate: Sitting out with fractured finger". cbssports.com.au. 12 ביולי 2018. נבדק ב-22 ביולי 2019. {{cite web}}:  (עזרה)
↑  Feigen, Jonathan (2021-02-21). "Rockets ready return to more extensive use of small-ball lineups". Houston Chronicle (באנגלית אמריקאית). נבדק ב-2021-03-13.
↑  "Jae'Sean Tate 2020-21 Shooting". Basketball-Reference.com (באנגלית). נבדק ב-2021-03-13.
גוסטב דלמן

| --- | --- |

 לידה:  9 ביוני 1855 Niesky, הרפובליקה הפדרלית של גרמניה 
 פטירה:  19 באוגוסט 1941 (בגיל 86) הרנהוט, הרפובליקה הפדרלית של גרמניה 
 מוסדות:  אוניברסיטת לייפציג  אוניברסיטת גרייפסוואלד 
 צאצאים:  Knut Olof Dalman 
 
גוסטף הרמן דלמן (גרמנית: Gustaf Hermann Dalman;‏ 9 ביוני 1855 - 19 באוגוסט 1941) היה בין השנים 1902 ל-1917 המנהל הראשון של "המכון הגרמני האוונגלי למחקר עתיקות ארץ הקודש בירושלים" (בגרמנית: Deutsches Evangelisches Institut für Altertumswissenschaft des Heiligen Landes ) וחוקר מובהק של התנ"ך, התלמוד, והשפות השמיות - עברית, ארמית וערבית.
חייו

דלמן נולד בגרמניה, לאב גרמני ולאם שוודית. הוא אימץ את שם המשפחה של אמו (שם המשפחה של אביו היה "מרקס"), והיה בקשר אמיץ עם משפחתו השוודית. את ספרו "דקדוק הלשון הארמית היהודית" הקדיש למלך שוודיה אוסקר השני (נכדו של ברנדוט).
חיבורו המפורסם ביותר הוא "דקדוק הלשון הארמית היהודית" (מהדורה שנייה 1905). בנוסף על מחקריו בתחום ההיסטוריה, הארכאולוגיה והלשון של ארץ ישראל וסביבותיה, הוא התעניין בנופים, בחי ובצומח של הארץ, והשאיר אוסף צילומים נדיר של הארץ (הנגיש מאתר המכון הנקרא עכשיו על שמו – מכון גוסטאב דלמאן). בשנים שחי בירושלים קיים יחסים הדוקים עם משכילי ירושלים, ובמיוחד מסתמך על הידע שלו "הזואולוג העברי הראשון" ישראל אהרוני, המזכיר אותו רבות בזכרונותיו ונעזר בו בזיהוי בעלי חיים בשמם העברי. לקראת סוף מלחמת העולם הראשונה חזר דלמן לגרמניה, ושימש פרופסור לשפות שמיות באוניברסיטת לייפציג.
בשנת 1925 פרסם (בגרמניה) את הספר "מאה צילומי אוויר של ארץ ישראל" המבוסס על צילומי אוויר של הצבא הגרמני. ב-1937 הוציא לאור סידרה של 7 ספרים בשם "מלאכות ומנהגים בארץ ישראל" (Arbeit und Sitte in Palästina).
דלמן היה יוצא דופן בזמנו מבין חוקרי הקדם הנוצרים, בכך שלא הגביל את מקורות הידע שלו לתנ"ך ולברית החדשה, אלא שלט בכל אוצר הספרות היהודית, בשני התלמודים, הבבלי והירושלמי, ובמקורות אחרים, מה שעורר עליו לא אחת ביקורת של עמיתיו, שהסתייגו מההסתמכות הרבה שלו על מקורות יהודיים כל כך מובהקים. לפי עדותו של אהרוני, הבין דלמן גם את העברית המדוברת החיה בת הזמן.
דלמן הונצח ברחוב שנקרא על שמו בשיח' ג'ראח בירושלים.
הערות שוליים

↑  "זכרונות זואולוג עברי ב'", עמוד 201, עם עובד 1946
↑  משרד החינוך והחברה להגנת הטבע, עלון לרכז הטיולים, ספטמבר-אוקטובר 2000.
| --- | --- |
בקרת זהויות :  NLI: 987007259990905171  PLWABN: 9810620256405606  BIBSYS: 90609360  BNE: XX1246182  BnF: cb124742421 (data)  CiNii: DA02232696  GND: 118832158  ICCU: UFIV054687  ISNI: 0000 0001 1021 8706  LCCN: n87905473  NKC: jx20060207001  NLA: 35178133  NLG: 143974  NTA: 068294875  RERO: 02-A003152518  SELIBR: 249592  SNAC: w6b010dp  SUDOC: 03393567X  Trove: 853445  VcBA: 495/143738  VIAF: 17322974   WorldCat (עם VIAF): 17322974
ד'קס"ט

ד'קס"ט (4169)  היא שנה עברית  אשר  החלה ביום א' בתשרי, אור ל-7 בספטמבר 408 (לפי הלוח היוליאני, שהיה נהוג אז), והסתיימה ביום כ"ט באלול, 26 בספטמבר 409. שנה מסוג בשז, היא מעוברת, ואורכה 385 ימים. זו שנה רביעית לשמיטה.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'קע"א

ד'קע"א (4171)  היא שנה עברית  אשר  החלה ביום א' בתשרי, אור ל-15 בספטמבר 410 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 411. שנה מסוג הכז, איננה מעוברת, ואורכה 354 ימים. זו שנה שישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'קס"ו

ד'קס"ו (4166)  היא שנה עברית  אשר  החלה ביום א' בתשרי, אור ל-11 בספטמבר 405 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 406. שנה מסוג בחג, איננה מעוברת, ואורכה 353 ימים. זו שנה ראשונה לשמיטה.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ג'ף ואן גנדי

| --- | --- |

ואן גנדי (מימין) בשנת 2006
 לידה:  19 בינואר 1962 (בן 62) המט שבקליפורניה
 עמדה:  מאמן
 גובה:  1.75 מטר
 מכללה:  נצרת קולג'
 קבוצות כמאמן
 1986 - 1988   1988 - 1989   1989 - 1996   1996 - 2001   2003 - 2007:  אוניברסיטת פרובידנס (עוזר)   אוניברסיטת ראטגרס (עוזר)   ניו יורק ניקס (עוזר)   ניו יורק ניקס   יוסטון רוקטס
 הישגים כמאמן
 מאמן במשחק האולסטאר (2000)
ג'פרי ויליאם "ג'ף" ואן גנדי (באנגלית: Jeffrey William "Jeff" Van Gundy; נולד ב-19 בינואר 1962) הוא מאמן ופרשן כדורסל אמריקאי. אימן בעבר את קבוצות ניו יורק ניקס ויוסטון רוקטס מליגת ה-NBA, ומאז שנת 2007 משמש כפרשן ברשת הטלוויזיה ESPN.
אחיו המבוגר, סטן ואן גנדי, אף הוא מאמן כדורסל, אשר אימן בין היתר את קבוצות מיאמי היט, אורלנדו מג'יק ודטרויט פיסטונס.
נעורים ומכללות

ואן גנדי נולד בעיר המט שבמחוז ריברסייד, קליפורניה, וגדל בעיר מרטינז שבמרכז קליפורניה. בין השנים 1985-1983 שיחק כרכז עבור קבוצת הכדורסל של נצרת קולג' - מכללה פרטית השוכנת בעיר רוצ'סטר, ניו יורק.
קריירת אימון > השנים הראשונות

בשנת 1985, עם סיום לימודיו האקדמיים, החל ואן גנדי לאמן את קבוצת הכדורסל של "תיכון מקווייד" שברוצ'סטר, ובשנת 1986 מונה לעוזר מאמן בקבוצת פרובידנס קולג' תחת המאמן הראשי ריק פיטינו. בעונתו הראשונה בפרובידנס הגיעה הקבוצה בפעם השנייה בתולדותיה לחצי גמר אליפות המכללות, בהובלת כוכב הקבוצה בילי דונובן. בעונת 1988/1989 שימש כעוזר מאמן באוניברסיטת ראטגרס שבניו ג'רזי.
קריירת אימון > ניו יורק ניקס

לקראת עונת 1989/1990 מונה ואן גנדי כעוזר מאמן בניו יורק ניקס מליגת ה-NBA, ונשאר בתפקיד ב-6 וחצי העונות הבאות. לאורך תקופה זו שימש כעוזר של המאמנים הראשיים סטו ג'קסון (1990-1989), ג'ון מקלאוד (1991-1990), פט ריילי (1995-1991) ודון נלסון (1996-1995). בפלייאוף 1993 הגיעו הניקס לשלב גמר המזרח, ובפלייאוף 1994 העפילו לגמר ה-NBA, בו הפסידו ליוסטון רוקטס בתוצאה 4-3.
במרץ 1996, לקראת סוף עונת 1995/1996, החליף את נלסון בתפקיד המאמן הראשי בניקס והדריך את הקבוצה לשלב הפלייאוף בכל 6 העונות הבאות. תחת ואן גנדי הציגו הניקס סגנון משחק הגנתי ואגרסיבי, בהובלת פטריק יואינג, צ'ארלס אוקלי, לארי ג'ונסון, לטרל ספריוול, אלן יוסטון וג'ון סטארקס. אחד הרגעים הזכורים מקריירת האימון שלו אירע בפלייאוף 1998, כאשר ניסה להפריד בין לארי ג'ונסון לסנטר מיאמי היט, אלונזו מורנינג, בעת קטטה שהתפתחה ביניהם. במהלך האירוע נפל ואן גנדי ונאחז ברגלו של מורנינג, שהמשיך להשתולל ולהכות את שחקני הניקס מבלי לשים לב לוואן גנדי שנשאר תלוי על רגלו.
הישג השיא של ואן גנדי כמאמן היה העפלת הניקס לגמר ה-NBA בעונת 1998/1999 המקוצרת, על אף שסיימה את העונה הסדירה במקום השמיני בלבד במזרח. בסיבוב הראשון הפתיעו הניקס את המדורגת ראשונה, מיאמי היט, בתוצאה 3-2, ובהמשך גברו גם על אטלנטה הוקס (4-0) ואינדיאנה פייסרס (4-2) בדרך למפגש עם סן אנטוניו ספרס בגמר הליגה. בסדרת הגמר התקשו הניקס להתמודד עם כוכב הספרס, טים דאנקן, שקלע 27.4 נקודות בממוצע למשחק והוביל את קבוצתו לניצחון 4-1 בסדרה, ולאליפות ה-NBA.
כחודש לאחר תחילת עונת 2001/2002 פוטר ואן גנדי מתפקיד מאמן הניקס, והוחלף על ידי דון צ'ייני. בתקופתו כמאמן הראשי רשמו הניקס מאזן כולל של 248 ניצחונות ו-172 הפסדים (57.5%), ובכל 12 עונותיו בניקס - כעוזר מאמן וכמאמן ראשי - העפילה הקבוצה לפלייאוף ה-NBA.
קריירת אימון > יוסטון רוקטס

לפני עונת 2003/2004 מונה למאמן קבוצת יוסטון רוקטס, כמחליפו של רודי טומג'נוביץ', והמשיך להחזיק בתפקיד ב-4 העונות הבאות. פציעות שונות של שני כוכבי הקבוצה, טרייסי מקגריידי ויאו מינג, הגבילו את הישגי הקבוצה תחת ואן גנדי ל-3 העפלות לפלייאוף, מבלי לנצח באף סדרת סיבוב ראשון. במאי 2007, לאחר הדחה נוספת משלב הפלייאוף הראשון (על ידי יוטה ג'אז, בתוצאה 4-3) פוטר ואן גנדי מאימון הקבוצה.
קריירה כפרשן

מיד עם ההדחה של הרוקטס מפלייאוף 2007 החל ואן גנדי לפרשן משחקי NBA ברשת הטלוויזיה ESPN. לרוב, חוברים אליו השדרן מייק ברין והפרשן מארק ג'קסון, ששיחק תחתיו בניו יורק ניקס.
הערות שוליים

1 2  Breen, Van Gundy & Jackson Named NBA Saturday Primetime on ABC Team, באתר ESPN,‏ 18 בינואר 2016
↑  The Van Gundys love this game, באתר eastbaytimes.com
↑  הפרופיל של ואן גנדי, באתר הרשמי של ה-NBA
↑  In Aftermath of Fight, Van Gundy Becomes the Little Big Coach, באתר הניו יורק טיימס, 3 במאי 1998
↑  נתוני סדרת גמר ה-NBA‏ 1999, באתר basketball-reference.com
↑  סטטיסטיקות קריירת האימון של ואן גנדי ב-NBA, באתר basketball-reference.com
↑  יוסטון מפטרת את ואן גנדי מאימון הקבוצה, באתר ESPN,‏ 19 במאי 2007
גוסטב הגלונד

| --- | --- |

 לידה:  6 בספטמבר 1938 (בן 86) פינלנד ויבורג, פינלנד
 מדינה:  פינלנד 
 השכלה:  המכללה לפיקוד ומטה של צבא ארצות הברית  Cadet School  Svenska normallyceum  War College 
 השתייכות:  פינלנד צבא פינלנד האו"םיוניפי"ל
 דרגה:   גנרל
 תפקידים בשירות
 כוח החירום השני של האו"ם 1978 קצין ביוניפי"ל בדרום לבנון רמטכ"ל צבא פינלנד 1994–2001
 עיטורים
 הצלב הגדול של מסדר צלב החירות (4 ביוני 2009)  הצלב הגדול של מסדר ההצטיינות המלכותי הנורווגי (1 ביולי 1993)  מפקד בלגיון ההצטיינות  מפקד בלגיון ההצטיינות  1st Class of the Order of the Cross of the Eagle (4 בפברואר 2002)  מדליית הכסף הגדולה עם כוכב להוקרה על שירות הרפובליקה האוסטרית (2004)  Cross of Liberty, 1st Class with star (24 באוקטובר 1999)  מפקד דרגה ראשונה במסדר הוורד הלבן של פינלנד (4 ביוני 1990)  אביר הצלב הגדול של הוורד הלבן של פינלנד (4 ביוני 1995)  מפקד בלגיון הכבוד  אות מסדר כוכב הקוטב - מפקד הצלב הגדול  קצין גבוה במסדר הארז  אביר מדרגה ראשונה של מסדר החרב  מדליית ההצטיינות הצבאית  Cross of Merit of the War Invalides  הצלב הגדול של אות הכתר הבלגי  Medal of Merit of the Frontier Guards  Medal of Merit, First Class, of the Civil Defence  הצלב הגדול של מסדר דנבורג  Gold Medal of Merit with clasp of the Reserve Officers Association  Cross of merit with clasp of Reservists' association  Medal of Merit of the Association of Voluntary Defence Guilds  הצלב הגדול של מסדר הכבוד של הרפובליקה הפדרלית של גרמניה  בפסקה זו 3 רשומות נוספות שטרם תורגמו 
 תפקידים אזרחיים
 יושב ראש הוועדה הצבאית של האיחוד האירופי 2001–2004
 
יוהאן אדווין בירגר גוסטב הגלונד (שם מלא בפינית: Johan Edvin Birger Gustav Hägglund; ‏נולד 6 בספטמבר 1938) הוא גנרל פיני. לשעבר רמטכ"ל צבא פינלנד בין השנים 1994–2001, ויושב ראש הוועדה הצבאית של האיחוד האירופי בין השנים 2001–2004.
ביוגרפיה

נולד בוויבורג בשנת 1938. כיום עיר זו שייכת לרוסיה, אולם באותה תקופה היא הייתה שייכת לפינלנד. אביו הוא הגנרל המפורסם וולדמאר הגלונד. הוא התחנך בבית ספר לקצינים, הצטרף לצבא פינלנד, ובשנת 1978 נשלח במסגרת כוח החירום השני של האו"ם לפקח על הפסקת השלום בין ישראל למצרים בתום מלחמת יום כיפור. כמו כן היה קצין ביוניפי"ל בדרום לבנון.
בשנת 1994 מונה לרמטכ"ל, והמשיך לכהן בתפקיד זה תחת הנשיאים מרטי אהטיסארי וטריה הלונן. תקופת פיקודו התאפיינה במודרניזציה כללית, הוא הפך את הצבא הפיני לצבא קטן ומקצועי, ייבא לפינלנד כלי נשק חדישים, וקיצר את תקופת שירות החובה לשישה חודשים (לפניו היא ארכה שמונה חודשים). הוא פרש מתפקידו ב-2001, ועד 2004 כיהן כיושב ראש הוועדה הצבאית של האיחוד האירופי.
הגלונד פרסם שלושה ספרים בנושא צבא וביטחון. הראשון עוסק בצבא פינלנד, ואילו השני עוסק במעמדה של אירופה בעולם. הספר השלישי, הנקרא "אוטופיה של שלום", עורר סערה משום שבו טען הגלונד כי היהודים מפותחים יותר מבחינה שכלית מהערבים. הגלונד טוען שהסיבה לכך היא החשיפה הרבה של היהודים, בפרט החרדים, לספרים וללימוד בילדותם.
הערות שוליים

↑  ריאיון עם הגנרל הגלונד
| --- | --- |
בקרת זהויות :  BIBSYS: 90128608  GND: 105834627X  ISNI: 0000 0000 3411 6838  LCCN: n2002089604  SELIBR: 374780  VIAF: 63371156   WorldCat (עם VIAF): 63371156
ד'קס"ג

ד'קס"ג (4163)  היא שנה עברית  אשר  החלה ביום א' בתשרי, אור ל-13 בספטמבר 402 (לפי הלוח היוליאני, שהיה נהוג אז), והסתיימה ביום כ"ט באלול, 2 בספטמבר 403. שנה מסוג זשג, איננה מעוברת, ואורכה 355 ימים. זו שנה חמישית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
גבעת מגנט (אנטארקטיקה)

ערך זה עוסק בגבעה בארץ גרהאם שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  63°22′00″S 57°22′21″W﻿ / ﻿63.366749722222°S 57.37256°W﻿ / -63.366749722222; -57.37256
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהגבעת מגנט(למפת חצי האי האנטארקטי רגילה) בסיס חנרל ברנרדו אוהיגינס ריקלמהגבעת מגנט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעת מגנט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעת מגנט
 
גבעת מגנט (באנגלית: Magnet Hill) היא הר נמוך (או גבעה גבוהה) בחצי האי טרינטי, שבצפון מזרח חצי האי האנטארקטי, בארץ גרהאם שבאנטארקטיקה.
גובהה של הגבעה 570 מטרים מעל פני הים, והיא הנקודה הגבוהה ביותר בשדה השלג מוט.
הגבעה ממוקמת 6 קילומטרים צפונית-מזרחית לנונאטאקי קמל, שמהווים את הקצה הדרומי של שדה השלג מוט.
היסטוריה > גילוי ומיפוי הגבעה

הגבעה מופתה במסגרת סקרים על הקרקע, וסקרים באמצעות מגנוטמטרים, שבוצעו בשנת 1959, על ידי סקר שטחי חסות איי פוקלנד.
היסטוריה > מקור השם

שמה של הגבעה מזכיר את אופי גילוייה ומיפוייה - באמצעות מגנטומטרים - מכשיר מדידה למדידת עוצמתו וכיוונו של השדה המגנטי באזור בו נמצא.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8  מידע גאוגרפי והיסטורי
ד'קע"ג

ד'קע"ג (4173)  היא שנה עברית  אשר  החלה ביום א' בתשרי, אור ל-23 בספטמבר 412 (לפי הלוח היוליאני, שהיה נהוג אז), והסתיימה ביום כ"ט באלול, 12 בספטמבר 413. שנה מסוג בשה, איננה מעוברת, ואורכה 355 ימים. זו שנה ראשונה לשמיטה.
לפי ההלכה, בשנת ד'קע"ג מתחיל מחזור חמה בן 28 שנים, ולכן מברכים את ברכת החמה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ברכת החמה ביום רביעי ז' בניסן - 26 במרץ 413 (לפי הלוח היוליאני, שהיה נהוג אז).
היסטוריה של עם ישראל
ג'ף הורנסק

| --- | --- |

הורנסק בשנת 2013
 לידה:  3 במאי 1963 (בן 61) אלמהרסט שבאילינוי
 עמדה:  קלע
 גובה:  1.93 מטר
 מכללה:  אוניברסיטת המדינה של איווה
 דראפט:  בחירה מספר 46, 1986 פיניקס סאנס
 קבוצות כשחקן
 1986–1992   1992–1994   1994–2000:  פיניקס סאנס   פילדלפיה 76'   יוטה ג'אז
 הישגים כשחקן
 בחירה למשחק האולסטאר (1992)   פעמיים אלוף תחרות השלשות (‏1998, 2000)
 קבוצות כמאמן
 2013–2016   2016–2018:  פיניקס סאנס   ניו יורק ניקס
ג'פרי ג'ון "ג'ף" הורנסק (באנגלית: Jeffrey John "Jeff" Hornacek; נולד ב-3 במאי 1963) הוא כדורסלן עבר ומאמן כדורסל אמריקאי.
כשחקן בליגת ה-NBA

הורנסק העמיד עצמו לבחירה בדראפט ה-NBA לשנת 1986 ונבחר בבחירה ה-46 על ידי פיניקס סאנס. בעונת הרוקי שלו עלה הורנסק מהספסל כמחליפו של וולטר דייוויס, ובעונתו השנייה כבר עלה בחמישייה ב-49 משחקים מ-80 המשחקים בהם שותף.
עם מינויו של קוטון פיטסימונס למאמן בעונת 1988/1989 והחתמת טום צ'יימברס לקבוצה, הפכה פיניקס מקבוצה הנאבקת בתחתית הליגה לקבוצת צמרת. הורנסק קיבל מפיטסימונס קרדיט רב כשחקן חמישייה קבוע, וגמל לו ב-13.5 נקודות למשחק. פיניקס שיפרה את מאזן הניצחונות שלה ל-55 ניצחונות בעונה לעומת 28 בלבד בעונה שקדמה לה, והעפילה למשחקי הפלייאוף לראשונה זה ארבע שנים.
לאחר עונת 1991/1992, בה היה לקלעי המוביל של קבוצתו עם 20.1 למשחק, ונבחר (בפעם היחידה בקריירה שלו) להשתתף במשחק האולסטאר של ה-NBA, עבר הורנסק בטרייד לפילדלפיה 76' לצידם של טים פרי ואנדרו לאנג תמורת צ'ארלס בארקלי שעבר לפיניקס. בעונתו הראשונה בפילדלפיה קלע הורנסק 19.1 נקודות למשחק, שני בקבוצתו רק להרסי הוקינס, אולם פילדפיה סיימה את העונה כאחת הקבוצות החלשות בליגה עם 26 ניצחונות בלבד מול 56 הפסדים.
באמצע עונתו השנייה בפילדלפיה, עונת 1993/1994, עבר הורנסק בטרייד ליוטה ג'אז לצידו של שון גרין, בתמורה לג'ף מלון שעבר לפילדלפיה. ביוטה הפך הורנסק עד מהרה לאופציה השלישית בהתקפת הקבוצה מאחורי ג'ון סטוקטון וקארל מלון, היה לבורג חשוב בהרכב שהעפיל לשתי סדרות גמר רצופות (1997 ו-1998) בהן הפסידו לשיקגו בולס בהנהגתו של מייקל ג'ורדן, והיה פעמיים לאלוף תחרות השלשות.
קריירת כמאמן

בשנת 2011, לאחר התפטרותם של ג'רי סלואן, מאמנה של יוטה ג'אז, ועוזרו פיל ג'ונסון מונה טיירון קובין למאמן הקבוצה והורנסק מונה לעוזרו. הוא שימש בתפקיד שנתיים בטרם קיבל על עצמו את עמדת המאמן הראשי בפיניקס סאנס.
בעונה שטרם מינויו של הורנסק למאמנה של הקבוצה, סיימה פיניקס במאזן של 25 ניצחונות מול 57 הפסדים והייתה מהקבוצות החלשות בליגה. לפני פתיחת העונה עזב את הקבוצה הסנטר הפותח מרצ'ין גורטאט ופרשנים צפו כי פיניקס תהיה מהקבוצות החלשות בליגה גם בעונה זו. הורנסק הנחיל בקבוצתו סגנון המבוסס על ריצה מהירה להתקפה וזריקת שלשות. תחתיו פרץ גוראן דרגיץ' ונבחר לשחקן המשתפר של העונה ב-NBA פיניקס הייתה להפתעת העונה, פספסה אך במעט את ההעפלה למשחקי הפלייאוף והורנסק סיים שני רק לגרג פופוביץ' בהצבעה למאמן השנה ב-NBA. ב-1 בפברואר 2016 פוטר הורנסק מתפקידו כמאמן פיניקס, לאחר כשנתיים וחצי בתפקיד.
ב-2 ביוני 2016 מונה למאמנה הראשי של קבוצת ניו יורק ניקס. ב-12 באפריל 2018 פוטר מתפקידו בסיום העונה הסדירה.
סטטיסטיקות קריירה > כשחקן > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1986/1987 | פיניקס | 80 | 3 | 19.5 | .454 | .279 | .777 | 2.3 | 4.5 | 0.9 | 0.1 | 5.3 |
| 1987/1988 | פיניקס | 82 | 49 | 27.4 | .506 | .293 | .822 | 3.2 | 6.6 | 1.3 | 0.1 | 9.5 |
| 1988/1989 | פיניקס | 78 | 73 | 31.9 | .495 | .333 | .826 | 3.4 | 6.0 | 1.7 | 0.1 | 13.5 |
| 1989/1990 | פיניקס | 67 | 60 | 34.0 | .536 | .408 | .856 | 4.7 | 5.0 | 1.7 | 0.2 | 17.6 |
| 1990/1991 | פיניקס | 80 | 77 | 34.2 | .518 | .418 | .897 | 4.0 | 5.1 | 1.4 | 0.2 | 16.9 |
| 1991/1992 | פיניקס | 81 | 81 | 38.0 | .512 | .439 | .886 | 5.0 | 5.1 | 2.0 | 0.4 | 20.1 |
| 1992/1993 | פילדלפיה | 79 | 78 | 36.2 | .470 | .390 | .865 | 4.3 | 6.9 | 1.7 | 0.3 | 19.1 |
| 1993/1994 | פילדלפיה | 53 | 53 | 37.6 | .455 | .313 | .873 | 4.0 | 5.9 | 1.8 | 0.2 | 16.6 |
| 1993/1994 | יוטה | 27 | 9 | 30.6 | .509 | .429 | .891 | 2.5 | 3.9 | 1.2 | 0.1 | 14.6 |
| 1994/1995 | יוטה | 81 | 81 | 33.3 | .514 | .406 | .882 | 2.6 | 4.3 | 1.6 | 0.2 | 16.5 |
| 1995/1996 | יוטה | 82 | 59 | 31.6 | .502 | .466 | .893 | 2.5 | 4.1 | 1.3 | 0.2 | 15.2 |
| 1996/1997 | יוטה | 82 | 82 | 31.6 | .482 | .369 | .899 | 2.9 | 4.4 | 1.5 | 0.3 | 14.5 |
| 1997/1998 | יוטה | 80 | 80 | 30.8 | .482 | .441 | .885 | 3.4 | 4.4 | 1.4 | 0.2 | 14.2 |
| 1998/1999 | יוטה | 48 | 48 | 29.9 | .477 | .420 | .893 | 3.3 | 4.0 | 1.1 | 0.3 | 12.2 |
| 1999/2000 | יוטה | 77 | 77 | 27.7 | .492 | .478 | .950 | 2.4 | 2.6 | 0.9 | 0.2 | 12.4 |
| קריירה |  | 1,077 | 910 | 31.5 | .496 | .403 | .877 | 3.4 | 4.9 | 1.4 | 0.2 | 14.5 |